અત્યારે તો રાબેતા મુજબ પરિમલ અંડરપાસ, મીઠાખળી અંડરપાસ, નિર્ણયનગર અંડરપાસ અને સૈજપુર અંડરપાસ વરસાદી પાણીમાં ગરકાવ થવાના છે. તંત્રની ધારણા મુજબ ભલે પપ સ્થળો જળબંબાકાર થાય તેમ છે પરંતુ વરસાદના ખરા દિવસોમાં શહેરનાં દોઢસોથી વધુ સ્થળોમાં વરસાદી પાણી જમા થઇ જશે! ‘સ્માર્ટ સિટી’ અમદાવાદના પૂર્વના કેટલાક વિસ્તારોમાં હજુ પણ લોકો બે-બે ત્રણ-ત્રણ દિવસ સુધી જળબંબાકારની વચ્ચે રહેવાના તે બાબતથી પણ કોર્પોરેશન માહિતગાર છે.